Сумын иргэдийн Төлөөлөгчдийн Хурлын

 2020 оны ...... дугаар сарын .......-ны өдрийн

 ...... дүгээр тогтоолын нэгдүгээр хавсралт

**ӨВӨРХАНГАЙ АЙМГИЙН ХУЖИРТ СУМЫН ЗАСАГ ДАРГЫН 2020-2024 ОНЫ ҮЙЛ АЖИЛЛАГААНЫ ХӨТӨЛБӨР**

# НЭГ. ХҮНИЙ ХӨГЖИЛ

**Салбарын зорилго:** Нийгмийн суурь үйлчилгээг тэгш, хүртээмжтэй хүргэж, хөдөлмөр эрхлэлтийг нэмэгдүүлэх замаар дундаж давхаргын хамрах хүрээг өргөжүүлэн, гэр бүлд ээлтэй жендерийн мэдрэмжтэй цогц бодлого хэрэгжүүлнэ.

 **1.1.ҮНДЭСНИЙ БАХАРХАЛ, ӨВ СОЁЛ**

**Зорилт 1. Эх хэл, соёл, ёс заншлаа дээдэлсэн эх оронч үзэлтэй эв нэгдлийг эрхэмлэсэн иргэнийг төлөвшүүлэн хөгжүүлж, түүх, соёлын өвөө хамгаалан, үндэсний бахархлаа түгээн дэлгэрүүлж, соёл, урлагийн үйлчилгээний чанар, хүртээмжийг нэмэгдүүлнэ.**

 Хэрэгжүүлэх арга хэмжээ:

 1.1.1.1.Уламжлалт монгол ахуй, өв соёлоо сэргээн хөгжүүлэх замаар монгол хүний удмын санг хамгаалах, угийн бичиг, монгол бичгийн бүх нийтийн хэрэглээг нэмэгдүүлж, “Соёлын өв-Хөгжлийн дархлаа” цогц арга хэмжээг хэрэгжүүлнэ.

 1.1.1.2. “Цахим соёл”, “Бүх нийтийн соёлын боловсрол” арга хэмжээг хэрэгжүүлж, орон нутгийн соёл, урлагийн үйлчилгээнд иргэдийн оролцоо, цахим орчин дахь үндэсний соёлын нөлөөг нэмэгдүүлнэ.

 1.1.1.3. Соёлын биет болон биет бус өвийн хадгалалт, хамгаалалтыг сайжруулан, иргэдийн оролцоог нэмэгдүүлж, соёлын өвийн эсрэг гэмт хэрэг, зөрчилтэй тэмцэх ажлыг хууль хяналтын байгууллагатай хамтран зохион байгуулна.

 1.1.1.4. Орон нутгийн соёл судлалыг хөгжүүлэн төв халхын үнэт зүйлсийг тодорхойлж, олон нийтэд түгээн дэлгэрүүлнэ.

1.1.1.5. Биет бус өвийг өвлөн уламжлах, шавь сургалтыг хөгжүүлж, шилдэг өвлөн уламжлагчдыг дэмжин, төв халхын болон нутгийн онцлогтой өвийг хамгаалж, “Соёлын өв- хөгжлийн дархлаа” бэхжүүлнэ.

1.1.1.6. Ёс заншлын гэр өргөө байгуулж, соёлын биет бус өвийг өвлөн уламжлалыг дэмжих, иргэд, хүүхэд залуучуудыг уламжлалт ёс заншлаас суралцах боломжоор хангах

 **Зорилт 2. Соёл, урлагийн байгууллагын хөрөнгө оруулалтыг нэмэгдүүлэн соёлын үйлдвэрлэлийг дэмжих замаар үйлчилгээний чанар, хүртээмжийг өргөжүүлэн, мэргэжлийн хүний нөөцөөр хангана.**

Хэрэгжүүлэх арга хэмжээ:

 1.1.2.1. “Хужирт нутаг мину” урлагийн наадмыг 2 жил тутам зохион байгуулах замаар хүүхэд залуучууд, ардын авьяастнуудын авьяас билгийг нээн хөгжүүлж, түгээн дэлгэрүүлнэ.

1.1.2.2. Орон нутаг судлах танхимын үйл ажиллагааг өргөжүүлэн орон нутгийн соёлын өв сурталчлах төв болгоно.

1.1.2.3. Жил бүр гар урчуудын дунд сийлбэр болон бусад бүтээлийн уралдаан зарлаж шилдэг бүтээлийг шалгаруулан сумын орон нутаг судлах танхимд худалдан авах замаар үзмэрийн тоог нэмэгдүүлэх, уламжлалт сийлбэрийн урлагийг хөгжүүлэн урчуудыг дэмжиж, үзмэрийг баяжуулна.

* + - 1. Дуу дүрс бичлэгийн студитэй болж, онлайн телевизийг ажиллуулах, баяр наадам болон бусад үйл ажиллагааг дүрсжүүлэн архивжуулах, соёлын төвийн тавилга, техник, хэрэгсэл, урлагийн хувцсаар хангах хөрөнгө оруулалтыг нэмэгдүүлнэ.
			2. Соёлын төвийн барилгыг шинээр барьж, тавилга, техник хэрэгслийг нэмэгдүүлнэ.

1.1.2.6. Хужирт сумын нэрийн хуудас болохуйц брэнд бүтээгдэхүүний цуглуулга бүхий бэлэг дурсгалын зүйлтэй болно.

 1.1.2.7. “Соёлын бүтээлч үйлдвэрлэл-II” арга хэмжээг хэрэгжүүлж, соёл, урлагийн эдийн засгийн үр өгөөжийг нэмэгдүүлнэ.

 1.1.2.8. Иргэдэд зайны болон нүүдлийн соёл, урлагийн үйлчилгээг хүргэж, Соёлын төвийг соёлын өв хариуцсан ажилтантай болгох, ажилтнуудыг зөөврийн компьютерээр хангах.

 1.1.2.9. Номын фондыг нэмэгдүүлэх, цахим номын сангийн катаологитой болох.

**1.2.ЭРҮҮЛ МЭНД**

**Зорилт 1. Өвчнөөс урьдчилан сэргийлэх, эрт илрүүлэх тогтолцоог бэхжүүлж, орчин үеийн оношилгоо, эмчилгээний технологийг нэвтрүүлэн, эрүүл мэндийн тусламж үйлчилгээний чанар, хүртээмжийг сайжруулна.**

Хэрэгжүүлэх арга хэмжээ:

 1.2.1.1.Иргэдийн эрүүл мэндийн боловсролыг дээшлүүлэх сургалт, сурталчилгааг зохион байгуулж, иргэн бүр урьдчилан сэргийлэх, эрт илрүүлэх эрүүл мэндийн үзлэг, оношилгоонд тогтмол хамрагдах нөхцөлийг сайжруулж, эрүүл, идэвхтэй амьдралын хэв маягийг төлөвшүүлэх арга хэмжээнүүдийг хэрэгжүүлнэ.

 1.2.1.2. Иргэдийн дунд эрүүл идэвхтэй амьдралын хэв маягийг төлөвшүүлэх, халдварт бус өвчнөөс урьдчилан сэргийлэх зорилгоор дараах арга хэмжээг авч хэрэгжүүлнэ. Үүнд:

* Хүн амын хоол тэжээл зохистой хооллолт, илүүдэл жин, таргалалттай тэмцэх, давcны хэрэглээг бууруулах арга хэмжээ
* Хүн амын сэтгэцийн эрүүл мэндийг дэмжих, хамгаалах, хорт зуршил, мансууралтай тэмцэх арга хэмжээ
* Арьс, харшлын өвчнийг бууруулах арга хэмжээ
* Осол, гэмтлээс сэргийлэх арга хэмжээ
* Хэрх, хэрх төст өвчнөөс урьдчилан сэргийлэх арга хэмжээ
* “Хеликобактер”-гүй гэр бүл арга хэмжээ
* Шүд, амны хөндийн өвчлөлийг бууруулах арга хэмжээ
* Нүдний өвчнөөс урьдчилан сэргийлэх арга хэмжээ

 1.2.1.3. Халдварт өвчнөөс урьдчилан сэргийлэх, хянах, бууруулах зорилгоор дараах арга хэмжээг авч хэрэгжүүлнэ. Үүнд:

 - Орчны эрүүл мэндийг сайжруулах арга хэмжээ

 - Сүрьеэ өвчинтэй тэмцэх арга хэмжээ

 - БЗХӨ/ДОХ/Тэмбүү өвчнийг бууруулах арга хэмжээ

 - Томуу, томуу төст өвчнийг бууруулах арга хэмжээ

 - “Элэг бүтэн-Монгол” арга хэмжээ

* Хүнсний эрүүл ахуй, аюулгүй байдлыг хангах арга хэмжээ

1.2.1.4. Нөхөн үржихүйн эрүүл мэндийг дэмжих чиглэлээр дараах арга хэмжээнүүдийг авч хэрэгжүүлнэ. Үүнд :

* Эх, хүүхэд, нөхөн үржихүйн эрүүл мэндийг хамгаалах арга хэмжээ
* Эрчүүдийн эрүүл мэндийг дэмжих арга хэмжээ
* Өсвөр үе, залуучуудын эрүүл мэндийг хамгаалах, дэмжих арга хэмжээ

 1.2.1.5. Архи, тамхины хэрэглээг багасгах, хорт зуршлыг арилгах чиглэлээр үйл ажиллагаа явуулж байгаа хувийн хэвшил, ТББ-тай хамтран ажиллаж, иргэдийн эрүүл мэндийн боловсролыг дээшлүүлнэ

 **Зорилт 2. Эрүүл мэндийн тусламж үйлчилгээний орчин үеийн оношилгоо, эмчилгээний технологийг нэвтрүүлнэ.**

Хэрэгжүүлэх арга хэмжээ:

1.2.2.1. Сумын эрүүл мэндийн төвийг шаардлагатай эмчилгээ, оношилгооны тоног төхөөрөмжөөр ханган эмч нарын ур чадварыг дээшлүүлж, эмчилгээ үйлчилгээний чанарыг сайжруулна. /Уурын автоклав шинэчлэх, Нярайн фото эмчилгээний аппарат, Төрөхийн ор болон компьютер, ширээ сандал, хэвлэгч/

**Зорилт 3.** **Цахим эрүүл мэнд, эрт илрүүлэг, эргэн дуудах тогтолцоог бүрдүүлж, яаралтай тусламжийн чанар, үйлчилгээг хөгжүүлнэ.**

Хэрэгжүүлэх арга хэмжээ:

1.2.3.1. Сумын Эрүүл мэндийн төвд мобайл технологийг нэвтрүүлнэ.

1.2.3.2. Оношилгоо, эмчилгээнд алсын зайн технологи ашиглан, цахим эрт илрүүлэг, эргэн дуудах тогтолцоог бүрдүүлнэ.

1.2.3.3. Эрт илрүүлэг, эргэн дуудах тогтолцоо, цэргийн үзлэгийн хяналт, жирэмсний нэрийн хяналтын программыг нэвтрүүлнэ.

1.2.3.4. Гэмтлийн нарийн мэргэжлийн эмчтэй болж, яаралтай тусламжийг суманд үзүүлдэг болно.

**Зорилт 4.** **Эрүүл мэндийн салбарын хүний нөөцийг бүрдүүлж, мэргэшүүлэн, чадавхыг нэмэгдүүлж, нийгмийн хамгааллыг дэмжинэ.**

Хэрэгжүүлэх арга хэмжээ:

 1.2.4.1.Сумын Эрүүл мэндийн төвийг нарийн мэргэжлийн эмчээр хангаж, тэдний ажиллаж, амьдрах нөхцөлийг бүрдүүлж, удаан хугацааны гэрээ байгуулж тогтвортой ажиллуулна.

 1.2.4.2.”Эрүүл мэндийн салбарын хүний нөөцийн хангалт, сургалт хөгжил, нийгмийн баталгааг дэмжих” аймгийн хөтөлбөрийг үргэлжлүүлнэ.

 1.2.4.3. Эрүүл мэндийн салбарын ажилтнуудын улирлын урамшуулал, ур чадварын нэмэгдлийг тэдгээрийн харилцаа, хандлага, ёс зүйн үнэлгээтэй уялдуулан олгодог тогтолцоонд шилжүүлнэ.

 1.2.4.4. Эрүүл мэндийн төвд шаардлагатай орон тоог үе шаттайгаар нэмэгдүүлнэ.

 1.2.4.5. Эмч мэргэжилтнүүдийн мэргэжил, боловсролыг дээшлүүлэх цахим зайн сургалтын системийг хөгжүүлж, тэдгээрийн 70-аас доошгүй хувийг зайн сургалтад хамруулна.

 1.2.4.6. Эрүүл мэндийн төвийн дотоод, гадаад харилцааг хөгжүүлж, эмч солилцоо, туршлага судлах мэргэжил дээшлүүлэх ажлуудыг хэрэгжүүлнэ.

 1.2.4.7. Эмэгтэйчүүдийн эмч, мэс заслын эмч болон түүний багийг бүрдүүлэх, багийн эмчтэй болно.

**Зорилт 5.** С**умын Эрүүл мэндийн төвийн барилга байгууламж, дэд бүтцийг сайжруулан, стандарт, чанарын шаардлага хангасан тэгш хүртээмжтэй, чанартай үйлчилгээг үзүүлэх орчныг бүрдүүлнэ.**

Хэрэгжүүлэх арга хэмжээ:

 1.2.5.1. Сумын Эрүүл мэндийн төвийн өргөтгөлийн барилгын зураг төсвийг мэргэжлийн байгууллагаар эрүүл мэндийн стадарт хангасан ашиглагч байгууллагын хяналт дор хийлгэж, барилга байгууламжийг шинээр барина.

 1.2.5.2. Эмчийн байранд их засвар хийнэ.

 1.2.5.3. Сумын Эрүүл мэндийн төвийг шаардлагатай тоног төхөөрөмжөөр хангаж, зориулалтын түргэн тусламжийн автомашиныг үе шаттайгаар шинэчилж, хөдөөгийн багийн эмч нарыг унаажуулна.

 1.2.5.4. Эрүүл мэндийн төвийн барилгад их засвар хийнэ.

**1.3.БИЕИЙН ТАМИР**

**Зорилт 1. Хүн амын эрүүл мэндийг сайжруулах зорилгоор идэвхтэй амьдралын хэвшилтэй иргэн, гэр бүлийг дэмжиж, нийтийн биеийн тамирыг хөгжүүлнэ.**

Хэрэгжүүлэх арга хэмжээ:

 1.3.1.1. Сумын хэмжээнд төр, хувийн хэвшлийн байгууллагын дэргэд “Биеийн тамир, спортын хамтлаг” байгуулан, үйл ажиллагааг нь тогтмолжуулан дэмжлэг үзүүлнэ.

 1.3.1.2. Иргэдийн дунд “Миний нутаг сайхан” спортын наадмыг 2 жил тутамд зохион байгуулна.

 1.3.1.3. Иргэдийн бие бялдрын түвшин тогтоох сорилын үр дүнд, заавал биелүүлэх норм, нормативыг насны ангиллаар жилд 2 удаа авч хэрэгжүүлнэ.

 1.3.1.4. Иргэдэд үйлчлэх спортын зориулалтын зам, гадна талбайг бий болгож, хөгжлийн бэрхшээлтэй иргэдэд зориулсан дэд бүтцийг нэмэгдүүлж, нийтийн биеийн тамирын орчныг бүрдүүлнэ.

 1.3.1.5. Иргэдийн Төлөөлөгчдийн Хурал болон аж ахуйн нэгж, байгууллага, иргэний нэрэмжит спортын олон төрөлт тэмцээнүүдийг жил бүр зохион байгуулна.

 1.3.1.6. Спортын ордон шинээр байгуулж, нийтийн биеийн тамир спортыг бүх нийтийн хөдөлгөөн болгон өргөжүүлэн тогтмол ажиллагаатай болгож, спортын секц дугуйлан хичээллүүлнэ.

 1.3.1.7. Нийтийн биеийн тамирыг хөгжүүлэх хүрээнд фитнесс болон бүжгийн клубуудыг бий болгож, дэмжиж ажиллана.

1.3.1.8. Улс, аймгийн аварга шалгаруулах нэрэмжит тэмцээнүүдийг сумандаа зохион байгуулж, спорт холбоодыг байртай болгож, тамирчдыг дэмжинэ.

1.3.1.9. Биеийн тамирын арга зүйчийг орон тоогоор ажиллуулна.

**1.4.БОЛОВСРОЛ**

**Зорилт 1.** **Багш, сурагчдын сурч, хөгжих орчныг сайжруулж, сургалтын чанар хүртээмжийг нэмэгдүүлнэ.**

Хэрэгжүүлэх арга хэмжээ:

1.4.1.1. Суралцагчдад Монголын түүх, эх хэл, өв соёл, уламжлал, зан заншил, эх оронч сэтгэлгээ, хос бичигтэн, шударга ёсны үзэл хандлагыг төлөвшүүлнэ.

1.4.1.2. Ерөнхий боловсролын сургуулийн барилгыг шинээр барьж ашиглалтад оруулна.

1.4.1.3. Сурагчдын санал, санаачилгыг дэмжин сургууль дээрх хүүхдийн өөрийн удирдлагын байгууллагын болон хамрагдаж буй сурагчдын тоог нэмэгдүүлнэ.

1.4.1.4. Боловсролын байгууллагуудын дунд хөргүүр бүхий мах, ногооны зориулалтын зоорь, агуулахтай болох, сургууль, цэцэрлэг орчмын эзэмшлийн талбайн тохижилт, автомашины зогсоол бий болгоно.

1.4.1.5. Хүүхэд бүрийг сургуульд тэгш хамруулах боловсролын тогтолцоог бэхжүүлэх хүрээнд Японы хүүхдийг ивээх сангаас хэрэгжүүлж байгаа "Монгол Улсын хүүхэд бүрийг боловсролд тэгш хамруулах зарчмыг дэмжих нь", "Орон нутгийн өсвөр үеийнхэнд хувь хүний ур чадвар, энтрепренершип боловсрол олгох" төслүүдийг хамтран хэрэгжүүлнэ.

1.4.1.6. Сургууль, цэцэрлэгийн орчны эрсдэлийн үнэлгээг улирал бүр хийж, стандартад нийцүүлэх арга хэмжээг зохион байгуулна**.**

**Зорилт 2.** **Боловсролын байгууллагад шаардлагатай хөрөнгө оруулалтыг үе шаттайгаар хийж, багш, сурагчдын сурч, хөгжих орчныг сайжруулж, боловсролын үйлчилгээний хүртээмжийг нэмэгдүүлнэ.**

Хэрэгжүүлэх арга хэмжээ:

1.4.2.1. Боловсролын байгууллагын хичээлийн болон дотуур байруудад орчин үеийн стандартад нийцсэн дуу, дүрс бичдэг хяналтын камерын тоог нэмэгдүүлнэ.

1.4.2.2. Хүүхдийн 1 дүгээр Цэцэрлэгийн 90 хүүхдийн барилгын бохир усны шугамын зураг төсвийг мэргэжлийн байгууллагаар хийлгэнэ.

1.4.2.3. Ерөнхий боловсролын сургуулийн сантехникийн их засвар хийнэ.

1.4.2.4. 2 дугаар цэцэрлэгт урлаг заал бүхий 50 хүүхдийн ортой барилгын өргөтгөл хийнэ.

1.4.2.5. Дотуур байруудыг хатуу зөөлөн эдлэлээр хангаж, стандартын шаардлага хангасан ариун цэврийн байгууламжтай болгох, 1 дүгээр дотуур байрны сантехникийн засварыг хийнэ.

1.4.2.6. 1, 2 дугаар цэцэрлэгийн сантехникийн засвар хийнэ.

1.4.2.7. Ерөнхий боловсролын сургуулийг шаардлагатай кабинет, лаборатори, цахим тоног төхөөрөмжөөр хангана. /хими, физик, технологи/

1.4.2.8. Ерөнхий боловсролын сургуулийн үдийн цай хөтөлбөрийг үдийн хоол болгох арга хэмжээг үе шаттай хэрэгжүүлж, суралцагчдыг шүүлтүүртэй ундны цэвэр усаар хангана. /хичээлийн байр , дотуур байр/

1.4.2.9. Ерөнхий боловсролын сургууль, Цэцэрлэг,дотуур байрны гал тогоог стандартын шаардлагад нийцүүлэх, засварлах, зориулалтын тоног төхөөрөмжөөр хангах ажлыг үе шаттайгаар хэрэгжүүлж, хоол зүйч, хоол үйлдвэрлэлийн технологич орон тоогоор ажиллуулна.

1.4.2.10. Сургууль, цэцэрлэгүүдэд туслах болон хүлэмжийн аж ахуй эрхлэхэд дэмжлэг үзүүлнэ.

1.4.2.11. Сумын төвийн спорт зааланд их засвар хийнэ.

1.4.2.12. Дотуур байрны гадна талбайг тохижуулна.

 **Зорилт 3.** **Боловсролын үйлчилгээг чанартай зохион байгуулж, сургалтын чанарыг дээшлүүлнэ.**

Хэрэгжүүлэх арга хэмжээ:

1.4.3.1. Улс, аймгийн төрөлжсөн олимпиадыг орон нутагтаа зохион байгуулж, багш, сурагчдын чадавхыг дээшлүүлэх, элсэлтийн ерөнхий шалгалтын дундаж онооны түвшинг ахиулна.

1.4.3.2. Хүүхэд нэг бүрийг ёс зүйтэй бие хүн болгон төлөвшүүлэн хөгжүүлэхэд багш, эцэг, эх, нийгмийн ажилтны хамтын оролцоог хангаж сэтгэл зүйчийг орон тоогоор ажиллуулна.

1.4.3.3. “Шатар” хөтөлбөрийг үргэлжлүүлэн хэрэгжүүлнэ.

1.4.3.4. Хувийн хэвшлийн ерөнхий боловсролын сургууль, цэцэрлэг байгуулах санал, санаачилгыг дэмжин ажиллана.

1.4.3.5. Багш, удирдах ажилтны ажлын арга барил, үйл ажиллагааны үр дүн, ур чадварын түвшин тогтоох, мэргэжил, арга зүйн дэмжлэг үзүүлэх зорилгоор багш, удирдах ажилтныг аттестатчилалд хамруулна.

1.4.3.6.Суралцагчдын сонирхол, хэрэгцээнд тулгуурлан гүнзгийрүүлсэн сургалтын хөтөлбөрийг хэрэгжүүлнэ.

1.4.3.7.Суралцагчдын авьяас чадварыг хөгжүүлэх, бие даан бүтээлчээр суралцахуйд суралцах боломжийг нээн, сургуулийн харьяа уламжлалт өв соёл, хэл, сэтгэн бодох, техник технологи, оюуны спорт зэрэг клуб, дугуйлан, секцэд хичээллэх сурагчдын тоог нэмэгдүүлнэ.

1.4.3.8. Суманд хичээлээс гадуурх сургалтын төвүүдийг дэмжиж ажиллана.

1.4.3.9. Хүүхдийн зуны амралтыг үр бүтээлтэй өнгөрүүлэх, тэднийг хөдөлмөрт сургах, хамтарч ажиллах, чадвар эзэмшүүлэх зорилгоор Ерөнхий боловсролын сургуулийг түшиглэн “Хөдөлмөр зуслан”-г бий болгож хөгжүүлнэ.

1.4.3.10. Насан туршийн боловсрол олгох сургалтыг бизнес, амьдрах ухаан, хүний хөгжил, ёс суртахуун, гоо зүй, гэр бүл, байгаль орчны, иргэний боловсрол (эрх зүй, эрүүл мэнд, гамшгаас хамгаалах) олгох чиглэлээр сургалтын олон талт хэлбэрээр зохион байгуулна.

1.4.3.11. Монгол бичигт суралцах бүх нийтийн хөдөлгөөн өрнүүлнэ.

1.4.3.12. Ерөнхий боловсролын сургуулийн зөвлөл, эцэг эхийн зөвлөлийн хамтын ажиллагааг сайжруулж, сургуулийн эцэг эх, багшийн холбоог дэмжин ажиллана.

**Зорилт 4.** **Багшлах боловсон хүчний мэргэжил арга зүйн хөгжлийг дэмжиж, тэднийг урамшуулах, харилцан туршлага солилцох боломжийг олгож, нийгмийн асуудлыг үе шаттайгаар шийдвэрлэнэ.**

Хэрэгжүүлэх арга хэмжээ:

1.4.4.1. Багш, удирдах ажилтны мэргэжил боловсролыг дээшлүүлэх "Багшийн цахим кампус" зайн сургалтын системийг хөгжүүлж, багш нарын 70-аас доошгүй хувийг зайн сургалтаар мэргэжил, боловсролыг нь дээшлүүлнэ.

1.4.4.2.Багш нарын заах арга зүйн хөгжлийг дэмжих тэргүүн туршлага, ур чадварыг түгээн дэлгэрүүлэх зорилгоор “Багш, сурагч солилцоо”-ны арга хэмжээг хэрэгжүүлнэ.

1.4.4.3. Ерөнхий боловсролын сургууль, цэцэрлэгийг интернет сүлжээнд 100 хувь холбож, хурдыг нэмэгдүүлнэ.

 1.4.4.4. Багш нарын мэргэжлийн ур чадварыг дээшлүүлэх, харилцан туршлага солилцох, багш нарын ажлын үнэлэмжийг дээшлүүлэх зорилгоор “Чадварлаг багш” арга хэмжээг зохион байгуулна.

 1.4.4.5. Боловсролын салбарын дотоод, гадаад харилцааг хөгжүүлж, ажилтан албан хаагчдыг туршлага солилцох , мэргэжил дээшлүүлэх сургалтанд хамруулна.

 1.4.4.6. Салбарын албан хаагчдын нийгмийн хамгааллыг сайжруулах, тэдний эрүүл мэнд, хөдөлмөрийн үнэлэмж, орон байрны нөхцөлийг сайжруулах асуудлуудыг үе шаттай шийдвэрлэнэ.

 **1.5. ХҮҮХЭД, ЗАЛУУЧУУД, ГЭР БҮЛИЙН ХӨГЖИЛ**

**Зорилт 1. Гэр бүлд ээлтэй хөгжил, хамгааллын бодлогыг хэрэгжүүлэх замаар гэр бүлийн хөгжлийг дэмжиж, тогтвортой, чадавхжсан гэр бүлийг төлөвшүүлнэ.**

Хэрэгжүүлэх арга хэмжээ:

 1.5.1.1. Гэр бүлийн тогтвортой байдлыг хангах зорилгоор мэргэжлийн байгууллагын хийсэн судалгаа, нотолгоонд тулгуурлан гэр бүлийн боловсрол олгох ажлыг үе шаттай хэрэгжүүлнэ.

 1.5.1.2. Залуу гэр бүлд чиглэсэн зөвлөгөө өгөх үйлчилгээг нэвтрүүлж, гэрлэлтийн үнэ цэнэ, гэр бүлийн үүрэг хариуцлагын талаарх ойлголтыг нэмэгдүүлж, энэ чиглэлээр үйл ажиллагаа явуулж байгаа иргэний нийгмийн байгууллагыг дэмжин хамтран ажиллана.

 1.5.1.3. Гэр бүлд ээлтэй орчин бүрдүүлэх, эцэг эхийн үүрэг хариуцлагыг нэмэгдүүлэх, хүүхэд хүмүүжүүлэх эерэг аргыг түгээн дэлгэрүүлэх сургалт, нөлөөллийн арга хэмжээг зохион байгуулна.

 1.5.1.4. Хөгжлийн бэрхшээлтэй гэр бүлийг дэмжих арга хэмжээ зохион байгуулна.

**Зорилт 2**. **Хүүхдийн эрх, хөгжил, хамгааллын үйлчилгээний чанар, хүртээмжийг дээшлүүлж, салбар дундын хамтын ажиллагааг сайжруулан, хүүхдэд ээлтэй аюулгүй орчин бүрдүүлнэ.**

Хэрэгжүүлэх арга хэмжээ:

 1.5.2.1.Мэргэжлийн судалгааны байгууллагуудтай хамтарч, хүүхдийн эрсдэлийн мэдээллийн сан бий болгож, хүүхэд хамгааллын хамтарсан багийг чадваржуулах, үйл ажиллагааг санхүүжүүлэх тогтолцоог бий болгоно.

 1.5.2.2.Төр, хувийн хэвшлийн байгууллагууд “Хүүхэд хамгааллын бодлого”-ыг хэрэгжүүлж, “Гэр бүлийн зөвлөл”-ийн үйл ажиллагааг эрчимжүүлж, хүүхэд хамгааллын үр дүнтэй тогтолцоог бүрдүүлнэ.

 1.5.2.3. Гэр бүлийн хүчирхийлэлтэй тэмцэх чиглэлээр төр, иргэний нийгмийн байгууллагын хамтарсан сүлжээг бий болгоно.

 1.5.2.4. “Хүүхэд хөгжлийн төв”-тэй болж, хүүхэд бүрийн авьяас чадварыг нээн хөгжүүлэх нөхцөлийг бүрдүүлнэ.

**Зорилт 3.** **Залуучуудын хөгжил, оролцоог дэмжсэн орчин нөхцөлийг бүрдүүлж, тэдний оролцоог хангах олон талт арга хэмжээг зохион байгуулж, нийгмийн идэвхтэй гишүүн болгоход дэмжлэг үзүүлнэ.**

 Хэрэгжүүлэх арга хэмжээ:

1.5.3.1.Залуучуудын байгууллагуудыг шинэчилж, үйл ажиллагааг тогтмолжуулна.

1.5.3.2.Залуучуудыг амьдралын зөв дадалд сургах, ажил мэргэжлийн зөвлөгөө өгөх, сэтгэл зүйн боловсролыг дээшлүүлэх хөгжүүлэхэд чиглэсэн сургалт лекцүүдийг зохион байгуулна.

1.5.3.3. Төрийн болон төрийн бус байгууллагуудтай хамтран хөдөөгийн залуучуудыг хөгжүүлэх, эрүүл амьдралын зөв хэв маягт суралцах явуулын үйлчилгээг нэвтрүүлж, залуучуудын оролцоог нэмэгдүүлнэ.

 1.5.3.4. Залуучуудын хөгжлийн төвтэй болж бүлэг, клубын үйл ажиллагаа болон сайн дурын ажил, санал санаачилгыг бүх талаар дэмжинэ.

**Зорилт 4. Ахмад настан хөгжлийн бэрхшээлтэй иргэдийг тасралтгүй хөгжүүлэх тэдний эрэлт хэрэгцээнд суурилсан, хөгжил оролцоог хангасан салбар дундын зохицуулалт хийж, нийгмийн идэвх оролцоог нэмэгдүүлнэ.**

Хэрэгжүүлэх арга хэмжээ:

 1.5.4.1. “Ахмадын хөгжлийн төв”-тэй болж, үйл ажиллагааг тогтмолжуулна.

 1.5.4.2.Ахмад настны насан туршдаа суралцах боломжоор ханган, насан туршийн боловсрол төв, нэгжүүдтэй хамтарсан сургалт, уулзалт арга хэмжээг тогтмол зохион байгуулж, аж ахуйн нэгж байгууллагуудад ахмадуудын зөвлөх үйлчилгээг нэвтрүүлнэ.

 1.5.4.3. Ахмад настныг нийгмийн амьдралд идэвхтэй оролцуулах, тэдний амьдралын туршлага, мэдлэг чадварыг залуу үеийнхэнд өвлүүлэх, ахмад настны хөдөлмөр эрхлэлтийг дэмжих зэргээр үйл ажиллагааг өргөжүүлнэ.

 1.5.4.4. Ахмадын хөгжлийн төвийг түшиглэн ахмад настны чийрэгжүүлэлтийн танхим бий болгож шаардлагатай тоног төхөөрөмжөөр хангана.

 **1.6.ХӨДӨЛМӨР, НИЙГМИЙН ХАМГААЛАЛ**

**Зорилт 1.** **Хөдөлмөрийн зах зээлийн тэнцвэрт байдлыг хангаж, халамжаас хөдөлмөр эрхлэлтэд шилжүүлэх замаар ажилгүйдлийн түвшинг бууруулж, нийгмийн дундаж давхаргыг нэмэгдүүлнэ.**

Хэрэгжүүлэх арга хэмжээ:

 1.6.1.1. Хөдөлмөр эрхлэлтийг дэмжих бодлого, төсөл хөтөлбөр, хөнгөлөлттэй зээл, ажилд зуучлах замаар байнгын болон түр 400 ажлын байр бий болгоно.

 1.6.1.2. Байнгын болон түр ажил мэргэжлийн чиг баримжаа олгох, зөвлөгөө мэдээлэл өгөх үйлчилгээнд 600 иргэн хамруулна.

 1.6.1.3. Орлого багатай, өрхийн ажил эрхлэхгүй байгаа насанд хүрсэн иргэнийг мэргэжил эзэмшүүлэх, ур чадварыг нь ахиулах сургалтад хамруулж, хөдөлмөр эрхлэлтийг дэмжинэ.

 1.6.1.4. Хувиараа хөдөлмөр эрхлэгчдийн нийгмийн даатгалын бүртгэл, мэдээллийг сайжруулж, ажил хайж байгаа иргэдэд зориулсан ажлын байранд зуучлах цахим санг бий болгоно.

 1.6.1.5. Эмэгтэйчүүд болон хөгжлийн бэрхшээлтэй иргэдийг хөдөлмөр, эрхлэлтийг дэмжин сангийн зээл, төсөл, хөтөлбөрт хамруулна.

1.6.1.6. Өрхийн үйлдвэрлэл, жижиг дунд үйлдвэрт хөнгөлөлттэй зээл олгох замаар жижиг дунд үйлдвэрийг хөгжүүлэн хөдөлмөр эрхлэлт, ажлын байрыг нэмэгдүүлж, ажлын байр бий болгосон аж ахуйн нэгжүүдийг урамшуулах бодлогыг хэрэгжүүлэх.

1.6.1.7. Хөдөлмөрийн цахим сантай болох

**Зорилт 2.** **Салбарын хууль тогтоомжийн хэрэгжилтийг ханган, төр, хувийн хэвшлийн байгууллагууд ажилтан, үйлчлүүлэгчдэд ээлтэй орчин бүрдүүлнэ.**

Хэрэгжүүлэх арга хэмжээ:

 1.6.2.1. Хөдөлмөрийн аюулгүй байдал, эрүүл ахуйн зөвлөл, Үйлдвэрлэлийн осол, хурц хордлогыг судлан бүртгэх орон тооны бус байнгын комисс байгуулна.

 1.6.2.2. Хөдөлмөрийн аюулгүй байдлын зөвлөлөөс үзлэг шалгалт, зөвлөн туслах, сургалт, арга хэмжээг тогтмол зохион байгуулна.

 1.6.2.3. Хувийн хэвшлийн байгууллагуудын хөдөлмөрийн харилцаа, цалин, хөлсний олголтод хяналт тавих үүрэг бүхий үйлдвэрчний эвлэл байгуулахад дэмжиж ажиллана.

**Зорилт 3.** **Нийгмийн халамжийн үйлчилгээг оновчтой болгон, зорилтот өрх, иргэний амьжиргаанд дэмжлэг үзүүлж, амьдралын чанарыг дээшлүүлнэ.**

Хэрэгжүүлэх арга хэмжээ:

 1.6.3.1.Өрхийн амьжиргааны түвшин тогтоох судалгаанд үндэслэн зорилтот бүлгийн өрхүүдийг оновчтой тодорхойлно.

 1.6.3.2.Зорилтот бүлгийн өрхүүдийн дунд бүлэг, хоршоо байгуулан, олон нийтийн оролцоонд түшиглэсэн халамжийн үйлчилгээгээр дэмжин ажиллана.

 1.6.3.3.“Нэг өрх-Нэг ажлын байр” хөтөлбөрийн хүрээнд хүнсний эрхийн бичгийн үйлчилгээнд хамрагдаж байгаа өрхийн иргэдийг ажлын байраар хангаж, нийгмийн халамж хүртэгчдийн тоог бууруулна.

 1.6.3.4.Нийгмийн халамжийн бүрдүүлэх материалыг цахимаар хүлээн авч, иргэдэд шуурхай үйлчилнэ.

**Зорилт 4.** **Нийгмийн даатгалын мэдээллийг бүрэн цахимжуулан, иргэд даатгуулагчдад үйлчилгээг ил тод, шуурхай хүртээмжтэй хүргэх, хувиараа хөдөлмөр эрхлэгч, малчдыг нийгмийн даатгалд хамруулж, тэдний нийгмийн баталгааг хангана.**

 Хэрэгжүүлэх арга хэмжээ:

 1.6.4.1. Нийгмийн даатгалын цахим мэдээллийн сан бүрдүүлж, архивын цахим лавлагааны үйлчилгээг жигдрүүлж, иргэд даатгуулагчдад шуурхай үйлчилгээ үзүүлнэ.

 1.6.4.2. Нийгмийн даатгалын шимтгэлийн орлогын төлөвлөгөөг жигд ханган биелүүлж, хувиараа хөдөлмөр эрхлэгч болон малчдын нийгмийн даатгалын хамрагдалтыг нэмэгдүүлнэ.

 1.6.4.3. Эмнэлэг, хөдөлмөрийн магадлах комиссын хурлын үйл ажиллагааг шаардлагатай тоног төхөөрөмжөөр хангаж, хурлыг цахимаар хийнэ

 1.6.4.4. Эмнэлэг хөдөлмөрийн магадлалын дүрэм, журмын биелэлтийг хангаж, хөдөлмөрийн чадвар алдалтаас урьдчилан сэргийлэх, бууруулах чиглэлээр сургалт зохион байгуулна.

**ХОЁР. ЭДИЙН ЗАСАГ**

**Салбарын зорилго:** Эдийн засгийн бүтцийн шинэчлэлийг эхлүүлж, хөдөө аж ахуй, аялал жуучлал, аж үйлдвэрийн салбарыг эрчимтэй хөгжүүлэн,олон тулгуурт эдийн засаг бүхий өрсөлдөх чадвартай сум болно.

 **2.1.Эдийн засаг**

**Зорилт 1. Сумын эдийн засгийг эрчимтэй хөгжүүлж, худалдаа, үйлчилгээ, тээврийн салбарыг хөгжүүлнэ.**

Хэрэгжүүлэх арга хэмжээ:

 2.1.1.1. Суманд түүхий эд, барилгын материалын бөөний төв байгуулж, худалдаа, үйлчилгээ, хөдөө аж ахуйн чиглэлээр аж ахуйн нэгж байгуулах санаачилгыг дэмжинэ.

 2.1.1.2. “Арвайхээр-Хужирт-Бат-Өлзий”, “Хужирт-Төвхөн хийд-Улаан цутгалан”, чиглэлийн авто замуудыг шинээр барих зураг төсвийг хийлгэж, барьж эхлүүлнэ.

 2.1.1.3.Төр, хувийн хэвшлийн түншлэлийн хүрээнд үйлдвэр, худалдаа, үйлчилгээний бизнесийн таатай орчныг бүрдүүлж, түүхий эдийн нөөцөд тулгуурлан бэлтгэн нийлүүлэлт, борлуулалтын тогтолцоог хөгжүүлнэ.

 2.1.1.4.Бүх төрлийн жижиг дунд үйлдвэрлэл, үйлчилгээний салбарыг хөнгөлөлттэй зээлийн бодлогоор дэмжиж хөгжүүлнэ.

 2.1.1.5. Сумыг ус , халуун рашаан, шаврын ордны нөөцөд тулгуурлан рашааны хот болгох чиглэл баримтлан ажиллана

 2.1.1.6. “Бизнес хөгжлийн төв”-ийг засварлаж, үйл ажиллагааг бодлогоор дэмжин ажиллана.

 2.1.1.7. Суманд байгалийн нөөц ашиглан үйл ажиллагаа явуулж байгаа аж ахуй нэгжүүдтэй жил бүр нийгмийн хариуцлагын гэрээ байгуулж дүгнэж ажиллана.

 **2.2. Санхүү, төсөв**

**Зорилт 1. Төсвийн төлөвлөлт, хариуцлагыг сайжруулж, цахим системийг хөгжүүлж, мэдээллийн ил тод байдлыг хангана.**

Хэрэгжүүлэх арга хэмжээ:

 2.2.1.1. Сумын эдийн засгийн үндэс татварын орлого, Орон нутгийн хөгжлийн сангийн эх үүсвэрийг нэмэгдүүлнэ.

 2.2.1.2.Төрийн албаны хүний нөөцийн удирдлагын мэдээллийн санг цалингийн нэгдсэн системтэй холбож, орон тоо, цалин хөлсний зардлын төлөвлөлт, хэрэгжилтэд хяналт тавина.

 2.2.1.3.Төсвийн ил тод байдлыг хангах замаар шилэн дансны мэдээлэл байршуулалтад тогтмол хяналт тавьж, хариуцлага тооцон ажиллана.

 2.2.1.4.Сум хөгжүүлэх сангийн хугацаа хэтэрсэн зээлийн өр төлбөрийг хууль хяналтын байгууллагад шилжүүлж, барагдуулах ажлыг зохион байгуулна.

 2.2.1.5.Улс, орон нутгийн төсвийн хөрөнгө оруулалтыг төлөвлөхдөө эдийн засаг, нийгмийн үр ашгийг тооцон, ач холбогдлоор нь эрэмбэлж хэрэгжүүлнэ.

 2.2.1.6.Төрийн худалдан авалтын үйл ажиллагааг зохион байгуулахдаа дотоодын давуу эрхийн зөрүү тооцох замаар орон нутгийн аж ахуйн нэгжүүдийг дэмжинэ.

 2.2.1.7.Цахим тендер шалгаруулалтыг нэмэгдүүлж, цахим системийн хөгжил, шинэчлэлийг ашиглана.

 2.2.1.8.Бүх шатны худалдан авах ажиллагаанд болон түүний гүйцэтгэлийн явцад дотоод хяналт, шалгалтыг тогтмол явуулж, иргэд, олон нийт, ашиглагч байгууллагын зүгээс хяналт тавьж ажиллах боломжийг бүрдүүлнэ.

**Зорилт 2. Татварын бүх төрлийн үйлчилгээг цахимжуулж, татварын үйлчилгээг иргэд, аж ахуйн нэгж байгууллагад жигд хүртээмжтэй хүргэнэ.**

Хэрэгжүүлэх арга хэмжээ:

 2.2.2.1. Татвар төлөгчдийн эрх зүйн мэдлэг, татварын багц хуулийн шинэчлэлийг таниулж, татвар төлөх сэтгэлгээ хандлагыг өөрчлөн, заавар, зөвлөгөө, сургалтыг тогтмол зохион байгуулж, хуулийн хэрэгжилтийг хангуулж ажиллана.

 2.2.2.2. Сумын нутаг дэвсгэрт үйл ажиллагаа явуулж буй аж ахуйн нэгжүүд, салбар компаниудыг орон нутгийн татварын албанд бүртгэлтэй болгон, татварын бааз суурийг нэмэгдүүлэх цогц арга хэмжээ авч, төсвийн орлогыг нэмэгдүүлнэ.

 2.2.2.3. Шинээр байгуулагдсан үйлдвэр, үйлчилгээний нэгж, бүтээгдэхүүн, ажил үйлчилгээний мэдээллийг тухай бүр албан ёсны статистик мэдээлэлд хамруулна.

**Зорилт 3. Олон нийтийн санхүүгийн боловсролыг дээшлүүлж, цахим санхүүгийн бүтээгдэхүүний хэрэглээг нэмэгдүүлнэ.**

Хэрэгжүүлэх арга хэмжээ:

 2.2.3.1.Иргэдэд хөрөнгийн зах зээл, үнэт цаасны арилжаанд оролцох чадавхыг нэмэгдүүлэх сургалтыг мэргэжлийн байгууллагуудтай хамтран зохион байгуулна.

 2.2.3.2.Иргэдийг мөнгөн тэмдэгтийн зохистой хэрэглээнд уриалж, банк, даатгалын байгууллагын аюулгүй цахим бүтээгдэхүүний хэрэглээг нэмэгдүүлнэ.

 2.2.3.3.Иргэн бүрийн санхүүгийн боловсролыг нэмэгдүүлж, “Хуримтлалтай иргэн” аяныг мэргэжлийн болон бичил санхүүгийн байгууллагатай хамтран үе шаттай хэрэгжүүлнэ.

**Зорилт 4: Орон нутгийн өмчит аж ахуйн нэгжүүдийн засаглалын менежментийг сайжруулж, эдийн засгийн үр өгөөжийг нэмэгдүүлнэ.**

Хэрэгжүүлэх арга хэмжээ:

 2.2.4.1.Орон нутгийн өмчит аж ахуйн нэгжүүдийн дүрэм журмыг шинэчилж, төлөөлөн удирдах зөвлөл, удирдах зөвлөл, гүйцэтгэх удирдлагыг хуулийн дагуу томилон, сургалтад хамруулан чадваржуулна.

 2.2.4.2. “Хужирт эрдэст баялаг” УТҮГ-ын чиг үүргийг тодорхой болгож, үйл ажиллагааг эрчимжүүлнэ.

 2.2.4.3. Сумын төвийн нэгдсэн цэвэрлэх байгууламж, цэвэр усны нэгдсэн системийг хариуцан ажиллах орон нутгийн өмчит аж ахуйн тооцоот үйлдвэрийн газрыг байгуулна.

 2.2.4.4. Орон нутгийн өмчит аж ахуйн нэгжүүдэд “Шилэн дансны тухай хууль”-ийн хэрэгжилтийг хангуулна.

 2.2.4.5. Төрийн болон орон нутгийн өмчийн ашиглалт, хамгаалалтыг сайжруулж, тэдгээрийн бүртгэл мэдээлэл, үнэлгээ, тайланг ил тод нээлттэй болгон, өмч эзэмшигчдийн хариуцлагыг дээшлүүлнэ.

 **2.3. ХҮНС, ХӨДӨӨ АЖ АХУЙ, ҮЙЛДВЭР, ХУДАЛДАА ҮЙЛЧИЛГЭЭ**

**Зорилт 1.** **Мал аж ахуйн үйлдвэрлэлийг тооноос чанарт шилжүүлэх бодлого баримталж, бэлчээр ашиглалтыг нэмэгдүүлэн, уламжлалт болон эрчимжсэн мал аж ахуй /туслах аж ахуй/-г хөгжүүлж хөдөө аж ахуйн тогтвортой хөгжлийг хангана.**

 Хэрэгжүүлэх арга хэмжээ:

 2.3.1.1. Баяд, Баянгол, Хотонт үүлдрийн хээлтүүлэгчээр сүрэг сэлбэх, Эдельба үүлдрийн хуцаар хэрэгцээний эрлийзжүүлэг хийж зохиомол хээлтүүлгийн функт байгуулж малын үүлдэрлэг байдал, нэг малаас авах ашиг шимийг нэмэгдүүлнэ.

 2.3.1.2.Цөм сүргийн болон хээлтүүлэгч малыг ялган тэмдэглэж бүртгэлжүүлэн, даатгалд хамруулах ажлыг зохион байгуулна.

 2.3.1.3.Мал сүргийг бэлчээрийн даацад тулгуурлан сүргийн тоо толгойг зохистой хэмжээнд барьж, чанартай малтай малчдыг урамшуулан, залуу малчдыг бэлтгэж, тэднийг туршлага судлуулах арга хэмжээнд хамруулна.

 2.3.1.4.Газар тариаланд түшиглэн өндөр ашиг шимтэй мах, сүүний, хосолмол үхрийн болон туслах аж ахуйг хөгжүүлэхэд дэмжлэг үзүүлнэ.

 2.3.1.5.Сумын өвс, тэжээлийн аюулгүйн нөөцийг орон нутгаас бүрдүүлэх зорилгоор төр, хувийн хэвшлийн түншлэлээр газар талбай, шаардлагатай тоног төхөөрөмжөөр дэмжиж ажилана.

 2.3.1.6.“Малын тоо толгойн албан татварын тухай” хуулийн дагуу татварын хувь хэмжээг тогтоохдоо бэлчээрийн даац, малын тоо толгойгоос чанарт шилжүүлэх бодлоготой уялдуулан хэрэгжүүлнэ.

 2.3.1.7.Бэлчээр ашиглалтыг сайжруулах, бэлчээрийг усжуулах, сэлгэж өнжөөх, хортон мэрэгчээс хамгаалах зэргээр менежментийг сайжруулна.

 2.3.1.8. Мал үржүүлэг, технологийн хувийн нэгжийг суманд байгуулахад хөнгөлөлттэй зээл, төсөл хөтөлбөрт хамруулан, мал аж ахуйн салбарын мэргэжилтнүүдийг давтан сургалтад хамруулж, мэргэшүүлнэ.

 2.3.1.9. Малчдын хөдөлмөрийг хөнгөвчлөх чиглэлээр тоног төхөөрөмж, багаж хэрэгслийн үйлдвэрлэл, худалдаа эрхэлж буй иргэн, аж ахуйн нэгжийг дэмжинэ.

2.3.1.10. Цөөн малтай 30 хүртэлх малчин өрх, мал маллах сонирхолтой мал бүхий өрх болон залуучуудыг төсөл хөтөлбөрт хамруулна.

**Зорилт** **2.** **Малын халдварт, гоц халдварт өвчинтэй тэмцэж тайван байдлыг хадгалан, мал, амьтны гаралтай түүхий эд, бүтээгдэхүүний ариун цэвэр, эрүүл ахуйн шаардлагыг хангаж, экспортлох боломжийг бүрдүүлнэ.**

 Хэрэгжүүлэх арга хэмжээ:

 2.4.2.1. Мал сүргийг угаалга, тарилга, туулгалтад бүрэн хамруулж, хөдөөгийн баг бүрийг хариуцсан мал эмнэлгийн нэгж, малын эмчтэй болгох, үйлчилгээний чанар, хүртээмжийг сайжруулна.

 2.4.2.2. Мал эмнэлгийн нэгдсэн системийн үйл ажиллагааг өргөжүүлж, мал эмнэлгийн гэрчилгээг бичих, баталгаажуулах, хянахад шаардлагатай төхөөрөмжөөр сумын малын эмч, мэргэжилтнүүдийг ханган мал эмнэлгийн үйлчилгээг цахимжуулна.

 2.4.2.3. Мал сүрэгт түүврийн аргаар шинжилгээ хийж, түүний дүнг үндэслэн тухайн бүс нутгийг мал, амьтны гоц халдварт өвчингүй тайван бүс болохыг баталгаажуулж, малын гаралтай түүхий эд, бүтээгдэхүүнийг экспортлох боломж бүрдүүлнэ.

 2.4.2.4. Малчдыг малын эм, био бэлдмэлийн зохистой хэрэглэх арга зүйн талаарх сургалт, мэдээллээр хангаж, эмийн үнэд хяналт тавина.

 2.4.2.5. Мал эмнэлгийн нэгжийг мах, сүүнд шинжилгээ хийдэг /эм, тарианы үлдэгдэл илрүүлэх/ тоног төхөөрөмжтэй байх шаардлагыг тавьж шинжилгээ хийх нөхцөлийг бүрдүүлнэ.

**Зорилт** **3.** **Газар тариалангийн бүтээгдэхүүний дотоодын үйлдвэрлэлийг нэмэгдүүлэх, хүлэмжийн аж ахуйг хөгжүүлэх, шинэ нэр төрлийн таримлыг тариалах замаар импортын хэрэглээг бууруулна.**

 Хэрэгжүүлэх арга хэмжээ:

 2.4.3.1. Сумын атаршсан талбайг эргэлтэд оруулж, малын тэжээлийн тариалалтыг нэмэгдүүлэн сумын өвс, тэжээлийн аюулгүйн нөөцийг бүрдүүлнэ.

 2.4.3.2. Хөдөө аж ахуйн агро парк байгуулна.

 2.4.3.3. Газар тариалангийн эргэлтийн талбайн ашиглалтыг сайжруулж, төмс, хүнсний ногооны тариалалтыг дэмжин ажиллана.

 2.4.3.4. Суманд хүнсний ногооны зоорь байгуулах зураг төсвийг хийлгэж хүнсний ногооны зоорь байгуулна.

 **Зорилт 4. Хөдөө аж ахуйн гаралтай түүхий эдэд тулгуурласан бүтээгдэхүүн, үйлдвэрлэлийг хөгжүүлнэ.**

 Хэрэгжүүлэх арга хэмжээ:

 2.4.4.1. Хүн амын хэрэгцээт мах, махан бүтээгдэхүүн, сүү, сүүн бүтээгдэхүүн, гурил, гурилан бүтээгдэхүүн зэрэг гол нэр төрлийн хүнсний бүтээгдэхүүний хэрэгцээг дотоодын үйлдвэрлэлээр хангахад дэмжлэг үзүүлнэ.

 2.4.4.2. “Хужиртад үйлдвэрлэв” намрын үзэсгэлэн худалдаа жил бүр зохион байгуулж хэвшүүлнэ.

 2.4.4.3. Суманд байгаа малын тэжээлийн үйлдвэрийг түүхий эдээр хангахад дэмжлэг үзүүлж, малчдад хөнгөлөлтэй үнээр үйлчлэх боломж бүрдүүлнэ.

 2.4.4.4. Сумын онцлог түүхэн өв уламжлал бүхий бэлэг дурсгал, гар урлал, үндэсний дээл хувцас, гоёл чимэглэл, уран хатгамал зэрэг брэндэд чиглэсэн бүтээгдэхүүний үйлдвэрлэл, үйлчилгээ, сав баглаа боодлын үйлдвэрлэлийг дэмжинэ.

 2.4.4.5. Арвайхээр сумын “Өвөрхангайд үйлдвэрлэв” худалдааны төв, Хархорин сумын “Борлуулалтын цэг”-ээр дамжуулан орон нутгийн үйлдвэр эрхлэгчдийн бүтээгдэхүүнийг худалдаалах боломжийг бүрдүүлэн, хэвлэл мэдээлэл, цахим орчинд сурталчлан таниулж, онлайн худалдааг хөгжүүлнэ.

 2.4.4.6. Амралт рашаан сувилал, аялал жуучлалын маршрутыг түшиглэн орон нутгийн үйлдвэр эрхлэгчид, малчдын орлогыг нэмэгдүүлэх гар урлал, сүү, сүүн бүтээгдэхүүнүүдийг борлуулах “Хужиртад үйлдвэрлэв” бүтээн байгуулалтыг бий болгож үйл ажиллагааг жигдрүүлнэ.

 2.4.4.7. Мах боловсруулах үйлдвэр, мал төхөөрөх цехүүдийг түшиглэсэн малын гаралтай дайвар бүтээгдэхүүн /өлөн гэдэс, яс, эвэр, туурай, өөх, тос, сэвс/ боловсруулах кластер хэлбэрийн үйлдвэрүүдийг байгуулахад дэмжлэг үзүүлнэ.

 2.4.4.8. Малын гаралтай түүхий эд боловсруулах өрхийн болон жижиг дунд үйлдвэрлэлүүдийг төсөл хөтөлбөрт хамруулан дэмжинэ. /арьс, шир, ноос/

 2.4.4.9. Суманд стандартын шаардлага хангасан мал нядалгааны цэг бий болгоно.

 2.4.4.10. “Хужиртад үйлдвэрлэв” төв байгуулна.

 **2.5.Барилга, хот байгуулалт, газрын харилцаа**

**Зорилт 1.** **Хот, суурины хөгжлийн ерөнхий төлөвлөгөөний дагуу төр, хувийн хэвшлийн түншлэлийн оролцоотойгоор иргэдийг тав тухтай ажиллаж, амьдрах орчин, нөхцөлийг бүрдүүлнэ.**

 Хэрэгжүүлэх арга хэмжээ:

 2.5.1.1. Сумын хөгжлийн ерөнхий төлөвлөгөөг боловсруулж, батлуулна.

 2.5.1.2. Дэд бүтцийн асуудлыг орон нутгаас шийдвэрлэх замаар хувийн хэвшлийн хөрөнгө оруулалтыг дэмжиж, нийтийн болон түрээсийн орон сууцны хүртээмжийг нэмэгдүүлнэ.

 2.5.1.3. Сумын төвийн ариутгах татуургын нэгдсэн байгууламжийн барилга угсралтын ажлыг гүйцэтгүүлж, төрийн болон аж ахуйн нэгж, айл өрхийн холбогдох нөхцөлийг бүрдүүлнэ.

 2.5.1.4. Сумын төвийн айл өрх, аж ахуйн нэгж, байгууллагуудыг цэвэр усны нэгдсэн системд холбох ажлын зураг төслийг мэргэжлийн байгууллагаар хийлгэж, угсралтын ажлыг гүйцэтгүүлнэ.

 2.5.1.5. Суманд үерээс хамгаалах далан сувгийн байгууламжийн зураг төсвийг боловсруулж, угсралтын ажлыг хийнэ.

 2.5.1.6. Төрийн байгууллагуудад дулааны тоолуур суурилуулах ажлыг зохион байгуулна.

 **Зорилт 2.** **Эдийн засаг, нийгмийн ач холбогдолтой орон нутгийн дэд бүтцийг бий болгож, иргэдийн амьдрах орчныг сайжруулна.**

 Хэрэгжүүлэх арга хэмжээ:

 2.5.2.1. Сумын төвийн хатуу хучилттай авто замыг нэмэгдүүлнэ.

 2.5.2.2. Сумын төвийн цахилгаан дамжуулах шугамын өргөтгөл, шинэчлэл хийж, эрчим хүчний шөнийн тарифыг тэглэх ажлыг хэрэгжүүлнэ.

2.5.2.3. Сумын Ерөнхий төлөвлөгөөний дагуу инженерийн шугам сүлжээ, авто болон явган хүний зам, замын гэрэлтүүлэг, ногоон байгууламж, үерийн суваг, гэр хороолол, гудамж талбайн хэсэгчилсэн төлөвлөгөөнүүдийг боловсруулан үе шаттай хэрэгжүүлнэ.

2.5.2.4. Сумын төвд бодлого барьж жишиг гудамж, хороолол үүсгэх, нэгдсэн системд холбогдсон Хаус хороололтой болно.

 2.5.2.5. Сумын гэр хороолол, багуудад иргэд чөлөөт цагаа өнгөрүүлэх 4 бичил цэцэрлэгт хүрээлэн байгуулна.

 2.5.2.6. Голын баруун талд ахуйн үйлчилгээний төв байгуулна./халуун ус, саун, үсчин, гоо сайхан, кофе шоп/

 2.5.2.7. Хадан гол, Тээлийн гол, Хавчилын гол, Дуутын голд модон гүүр барина.

 2.5.2.8. Аман усны айл өрхүүдийг цахилгаан эрчим хүчний эх үүсвэрт холбох дэд станц барина.

 2.5.2.9. “Соёмбот” талбайг тохижуулах, замын дагуух ногоон байгууламж, гэрэлтүүлгийг нэмэгдүүлэн, гэрлэн чимэглэл, гэрлэн дохиог шинээр байрлуулж, замын тэмдэг, тэмдэглэгээг сайжруулна.

 2.5.2.10. Сумын хүндэтгэлийн хаалганы орчныг тохижуулна.

**Зорилт 3. Сумын газар зохион байгуулалтын төлөвлөлтийг аймгийн газар зохион байгуулалтын ерөнхий төлөвлөгөө болон эдийн засаг, нийгмийн хөгжил, иргэдийн хэрэгцээ шаардлагад нийцүүлэн хийж, хаягийн мэдээллийн системийг хөгжүүлнэ.**

 Хэрэгжүүлэх арга хэмжээ:

 2.5.3.1. Газар зохион байгуулалтын төлөвлөлт, газрын кадастр, үнэлгээ, газрын мониторинг, биржийн байнгын ажиллагаатай системийг хөтөлж, үйлчилгээний хүртээмжийг сайжруулна.

 2.5.3.2. Суманд шинээр олгох гэр хорооллын газрын “Газрын төлөв байдал, чанарын улсын хяналтын баталгаа”-г хийлгэх

 2.5.3.3. Сумын нутаг дэвсгэрт “Палеонтологи, археологи”-ийн судалгааг палеонтологи, археологи угсаатны мэргэжлийн эрдэм шинжилгээний байгууллагаар урьдчилан хайгуул, судалгаа хийлгэж, дүгнэлт гаргуулна.

 2.5.3.4. Засгийн газрын 2019 оны 325 дугаар тогтоолоор батлагдсан “Гудамж, зам, талбай, үл хөдлөх эд хөрөнгийг хаягжуулах журам”-ын дагуу сумын нутаг дэвсгэрт гудамж, зам, талбай, үл хөдлөх эд хөрөнгийг хаягжуулж мэдээллийг засварлана.

 2.5.3.5. Сумын хэмжээнд иргэн, аж ахуйн нэгж, байгууллагын эзэмшил, өмчлөл, ашиглалтад байгаа зөрчилтэй нэгж талбаруудын судалгааг гаргаж зөрчлийг арилгаж, гудамж, хорооны эмх цэгцийг сайжруулна.

 2.5.3.6. Сумын нутаг дэвсгэрийн хэмжээнд газар зүйн нэрийн хээрийн тодруулалт хийх ажлыг зохион байгуулж, газар зүйн нэрийн мэдээллийн сан бүрдүүлэн олон нийтэд таниулан сурталчилна.

**ГУРАВ. ЗАСАГЛАЛЫН БОДЛОГО**

**Салбарын зорилго:** Нутгийн захиргааны байгууллагын түвшинд засаглалын хариуцлага, шударга ёсыг мөрдүүлж, цахим технологид тулгуурласан, иргэдэд тэгш боломж олгодог, оновчтой бүтэц бүхий төрийн албыг бэхжүүлнэ.

 **3.1. Ёс зүй, хариуцлагатай төрийн алба**

**Зорилт 1.** **Төрийн байгууллагуудын чиг үүргийг оновчтой тодорхойлж, давхардлыг арилгах, үйл ажиллагааны уялдааг хангах замаар үр ашигтай бүтэц бүхий мэргэшсэн чадварлаг, тогтвортой, хариуцлагатай төрийн албыг төлөвшүүлнэ.**

 Хэрэгжүүлэх арга хэмжээ:

3.1.1.1.Төрийн албан хаагчийн үйл ажиллагааны үр дүнг үнэлэхдээ ажлын гүйцэтгэл, үйлчлүүлэгчийн үнэлгээ, ёс зүй, сахилга хариуцлагыг шалгуур болгон дүгнэж, нэгдсэн мэдээллийн санг бүрдүүлнэ.

3.1.1.2. Төрийн албан хаагчийг тогтвортой ажиллах баталгааг хангаж, чадахуйн зарчимд суурилж, төрийн албаны хүний нөөцийн бодлогыг хэрэгжүүлж тэднийг дотоод, гадаадын сургалт, давтан сургалтад хамруулна.

3.1.1.3. Төрийн үйлчилгээг хүнд сурталгүй, шуурхай болгоход чиглэсэн шинэ дэвшилтэт хэлбэрийн үйлчилгээг нэвтрүүлж, төрийн байгууллагуудын уялдаа холбоог сайжруулна.

 3.1.1.4.Төрийн албаны сонгон шалгаруулалт, хүний нөөцийн томилгоо, сахилга хариуцлага, ёс зүйтэй холбоотой шийдвэрийг бүх байгууллагад ил тод, нээлттэй болгоно**.**

 3.1.1.5.Төсвийн шууд захирагчийн төрийн албан дахь хөдөлмөрийн харилцаатай холбоотой шийдвэрийн эрх зүйн үндэслэлд тогтмол хяналт тавьж, зөрчил үүсэх эрсдэлээс урьдчилан сэргийлнэ.

 **3.2.Цахим технологид суурилсан төрийн үйлчилгээ**

 **Зорилго 1. Төрийн байгууллагуудын үйл ажиллагааг цахимжуулж, төрийн үйлчилгээг хялбаршуулан, зардал хэмнэх тогтолцоонд шилжүүлэн, төрийн албан хаагчийн ажиллах орчинг сайжруулна.**

 Хэрэгжүүлэх арга хэмжээ:

3.2.1.1. Төрийн үйлчилгээний нэгдсэн төвд “Call center” үйлчилгээг бүрэн нэвтрүүлж, иргэдэд төрийн үйлчилгээг цахимаар хүргэх операторын үйлчилгээг бий болгоно.

3.2.1.2. Төрийн байгууллагуудын интернетийн хурд, чанарыг сайжруулна.

3.2.1.3. Сумын хэмжээнд дотоод удирдлагын нэгдсэн системийг нэвтрүүлж, иргэд, аж ахуйн нэгж, байгууллагаас төрийн байгууллага, албан тушаалтанд хандаж гаргасан өргөдөл, гомдлыг хүлээн авах, шийдвэрлэх үйл ажиллагааг цахимжуулж, иргэд шийдвэрлэлтийн явц, үр дүнг цахимаар хянах нөхцөлийг бүрдүүлнэ.

3.2.1.4.Төрийн байгууллага хооронд болон тэдгээрээс иргэний нийгэм, бизнесийн байгууллага, иргэдтэй харилцах мэдээллийн солилцоо, ил тод байдлыг сайжруулж, “Иргэний танхим”-д “Цахим уулзалт”-ыг тогтмол зохион байгуулж, бодлого боловсруулах, шийдвэр гаргах үйл явцад иргэдийн оролцоог нэмэгдүүлнэ.

3.2.1.5. Төрийн албан хаагчийн 12-аас дээш айлын орон сууцны зураг төсвийг хийлгэн барилгын ажлыг гүйцэтгүүлж төрийн албан хаагчдын нийгмийн баталгааг сайжруулна.

 3.2.1.6. Төрийн байгууллагуудын албаны авто машин, компьютер, техник хэрэгслийг шинэчлэх, багийн Засаг дарга нарыг унаагаар хангах ажлыг үе шаттайгаар хэрэгжүүлж, хүн амын тоо, нягтаршилд нийцүүлэн багийн төвийг шинээр барих ажлыг МБСХолбоотой хамтран хэрэгжүүлнэ.

3.2.1.7.Төрийн байгууллагууд үйл ажиллагаагаа сурталчлах зардлыг жил бүр төсөвтөө тусган, мэдээллийн ил тод байдлыг хангахад хяналт тавьж, иргэдэд үнэн бодит мэдээлэл түгээх, нийгмийг соён гэгээрүүлэх чиглэлээр хэвлэл мэдээллийн байгууллагуудтай хамтарч, “Нэг цонхны мэдээлэл” үйл ажиллагааг үр дүнтэй нэвтрүүлнэ.

3.2.1.8. Төрийн байгууллагуудын үйл ажиллагаанд хяналт-шинжилгээ, үнэлгээ хийж, гарсан зөвлөмжийн дагуу гүйцэтгэл сайжруулах үүрэг чиглэл өгч тухай бүрд хэрэгжүүлэх арга хэмжээ авна.

 **3.3.Эрх зүйн боловсролтой иргэн, хүний эрхийг хангасан нийгэм, авлигагүй засаглал**

**Зорилт 1. Бүх нийтийн эрх зүйн боловсролыг дээшлүүлэх, хүний эрхийг хамгаалах, хууль зүйн туслалцаа үзүүлэх үйл ажиллагааг оновчтой арга, хэлбэрээр зохион байгуулна.**

Хэрэгжүүлэх арга хэмжээ:

3.3.1.1. Иргэд, хуулийн этгээдийн хууль ёсны ашиг сонирхлыг хөндсөн асуудлаар хэм хэмжээ тогтоосон шийдвэр гаргахын өмнө иргэд, хуулийн этгээдийг оролцуулсан нийтийн сонсгол хэлэлцүүлэг зохион байгуулах төлөвлөгөө гарган ажиллана.

3.3.1.2. Цахим технологид суурилсан арга хэлбэрээр хууль, эрх зүйн сургалт, сурталчилгааг зохион байгуулж, “Бүх нийтийн эрх зүйн боловсрол” хөтөлбөрийг хэрэгжүүлнэ.

 3.3.1.3.Суманд эрх зүйн танхим, булан байгуулан, сайн дурын эрх зүйн хөтчийг ажиллуулж, иргэдэд хууль зүйн анхан шатны зөвлөгөө, мэдээлэл өгөх, хууль, тогтоомжийн лавлагаа олгох, бусад шаардлагатай хууль зүйн туслалцааны үйлчилгээг нэвтрүүлнэ.

 3.3.1.4. Хууль сахиулах байгууллагуудын үйл ажиллагаанд хүний эрхэд суурилсан хандлагыг нэмэгдүүлж , хүний эрхийн зөрчлөөс урьдчилан сэргийлэх, таслан зогсооход чиглэсэн, олон нийтийн оролцоонд тулгуурласан хяналт, шалгалтын үйл ажиллагаа явуулж, үр дүнг олон нийтэд мэдээлж ажиллана.

 3.3.1.5. Бизнесийн байгууллагуудын шударга бус өрсөлдөөн, үнийн хөөрөгдөл, бүтээгдэхүүний чанар байдлыг хянаж, монополь үүсгэхээс сэргийлж, улсын байцаагч, аймгийн хэрэглэгчийн эрхийг хамгаалах, шударга бус өрсөлдөөнтэй тэмцэх ажилтантай хамтарч ажиллана.

 **Зорилт 2. Олон нийтийг соён гэгээрүүлэх замаар авлига, ашиг сонирхлын зөрчлөөс урьдчилан сэргийлэн, тэмцэх арга хэмжээг авч хэрэгжүүлнэ.**

 Хэрэгжүүлэх арга хэмжээ:

 3.3.2.1. Авлигыг үл тэвчих үзэл хандлагын талаар цахим сүлжээ болон мэдээллийн байгууллагаар олон нийтэд түгээн дэлгэрүүлэх ажил зохион байгуулна.

 3.3.2.2. Хүүхэд, залуучуудад авлигатай нийгмийн хор аюулыг ухуулан таниулах сургалт, сурталчилгаа зохион байгуулж, авлигыг үл тэвчих үзэл хандлагыг төлөвшүүлэх чиглэлээр боловсролын байгууллагатай хамтран олон талт арга хэмжээг хэрэгжүүлнэ.

 3.3.2.3.Төрийн бүх байгууллагуудад авлигаас урьдчилан сэргийлэх төлөвлөгөө гарган, үр дүнг тооцон ашиг сонирхлын зөрчил гаргуулахгүй байх арга хэмжээ авч хэрэгжүүлнэ.

 3.3.2.4.Төрийн байгууллагуудад дотоод хяналтын нэгжийн үйл ажиллагааг сайжруулан, төрийн албан хаагчдын шударга байдлыг нэмэгдүүлнэ.

**Зорилт 3.** **Гэмт хэрэг, зөрчлөөс урьдчилан сэргийлэх, таслан зогсоох, нийтийн хэв журмыг хамгаалах цогц арга хэмжээ авч хэрэгжүүлж, иргэдийн аюулгүй, амар тайван амьдрах нөхцөлийг сайжруулна.**

 Хэрэгжүүлэх арга хэмжээ:

3.3.3.1. Гэмт хэрэг үйлдэгдэх гол шалтгаан болсон архидалт, гэр бүлийн хүчирхийлэл, амьдралын буруу зуршил зэрэг нийгмийн сөрөг үзэгдлүүдтэй тэмцэх ажлыг эрчимжүүлж, Монгол ёс заншил, ухамсрыг хүүхэд, залуучуудад төлөвшүүлэн зөв хүмүүжил олгох ажлыг иргэд, ТББ-ын оролцоог нэмэгдүүлнэ.

3.3.3.2. Гэмт хэрэг, хэв журмын зөрчлөөс урьдчилан сэргийлэх, шуурхай илрүүлэх, таслан зогсоох нийтийн хэв журмыг хамгаалах ажилд гудамжны ахлагчийг ажиллуулж, олон нийтийн оролцоог нэмэгдүүлэн, гэр хорооллын гудамж, нийтийн эзэмшлийн зам, талбайн гэрэлтүүлэг, хяналтын камерыг нэмэгдүүлнэ.

 3.3.3.3. “Аюулгүй иргэн-Амар тайван Өвөрхангай” дэд хөтөлбөрийг үргэлжлүүлэн хэрэгжүүлнэ.

 3.3.3.4.Малын хулгайн гэмт хэрэгтэй тэмцэх ажилд төрийн зарим байгууллагуудыг татан оролцуулж, мал бүрийг бүртгэлжүүлэх, мал, махны гарал үүслийн гэрчилгээ олголтыг цахимжуулах, малчдын бүлэг, нөхөрлөлийг чадавхжуулах зэрэг цогц арга хэмжээ авч хэрэгжүүлж, мал хулгайлах гэмт хэргийн гаралтыг эрс бууруулна.

 **Зорилт 4.** **Хууль сахиулах болон зарим хяналтын байгууллагууд, тэдгээрийн алба хаагчдын ажиллах орчин нөхцөлийг сайжруулахад дэмжлэг үзүүлнэ.**

 Хэрэгжүүлэх арга хэмжээ:

 3.3.4.1. Цагдаагийн тасгийн барилгыг шинээр барьж ашиглалтад оруулж, Цагдаагийн албан хаагчдын ажиллах нөхцөл нийгмийн асуудлыг шийдвэрлэнэ.

 3.3.4.2. Байгууллагын архивын баримтыг цахим хэлбэрт шилжүүлж, иргэдэд хүрэх үйлчилгээг хялбаршуулна.

 3.3.4.3. Олон нийтийн цагдаа ажиллуулах, ажиллах нөхцөлийг сайжруулж, хувцас, тусгай хэрэгслийн хангалтад дэмжлэг үзүүлж ажиллана.

 3.3.4.4 Цагдаагийн тасгийг туулах чадвар сайтай авто машин, мотоцикл, компьютер техник хэрэгсэл, дроноор хангана.

 3.3.4.5 Шунхлай уулзварт хяналтын пост байгуулна.

 3.3.4.6. Явуулын 2 пост шинээр байгуулж, 30м замын хаалттай болно.

 3.3.4.7. Экологийн цагдаатай болно.

**3.4.Гадаад харилцаа, хамтын ажиллагаа**

**Зорилт 1.** Г**адаад харилцааг өргөжүүлэн, эдийн засгийн тэргүүлэх салбарын харилцааг хөгжүүлнэ.**

 Хэрэгжүүлэх арга хэмжээ:

 3.4.1.1.Уламжлалт хамтын ажиллагаатай гадаад орнуудын хот, мужуудтай хийх соёл, эдийн засгийн харилцааг өргөжүүлнэ.

 3.4.1.2.Гуравдагч хөрш орнуудын хот, мужуудтай шинээр хамтын ажиллагааг тогтоож, олон улсад өрсөлдөхүйц инновац, шинэ технологи, мэдлэг шингэсэн үйлдвэрлэл, үйлчилгээний бизнес төлөвлөгөө, санал санаачилгыг гадаад, дотоодын хөрөнгө оруулагчдад танилцуулж, хөрөнгө оруулалт татахад дэмжлэг үзүүлнэ.

 3.4.1.3.Хамтын ажиллагаатай гадаадын хот, мужуудтай боловсрол, соёл, эрүүл мэнд, хөдөө аж ахуй, үйлдвэрлэл, дэд бүтэц, аялал жуулчлалын салбаруудад боловсон хүчнийг сургах, дадлагажуулах, харилцан туршлага солилцох үйл ажиллагааг явуулна.

 3.4.1.4.Хувийн хэвшлийн байгууллагуудтай хамтарч орон нутагт үйлдвэрлэсэн бараа бүтээгдэхүүнийг гадаад зах зээлд экспортлох боломжийг судалж хэрэгжүүлнэ.

 **3.5.Батлан хамгаалах, гамшгаас урьдчилан сэргийлэх**

**Зорилт 1. Орон нутгийн хамгаалалтын тогтолцоог бүрдүүлэн, дайчилгааны төлөвлөлтийг шинэчилж, хүүхэд залуучуудад цэрэг-эх оронч үзэл төлөвшүүлэх арга хэмжээг хэрэгжүүлнэ.**

Хэрэгжүүлэх арга хэмжээ:

 3.5.1.1. Орон нутгийн хамгаалалтын томилгоот нэгжийн бүрэлдэхүүнтэй төлөвлөгөөний дагуу сургалт, бэлтгэлийг зохион байгуулж, үүрэг гүйцэтгэх мэдлэг, дадлага олгоно.

 3.5.1.2. Сумын дайчилгааны төлөвлөгөө болон томилгоот байгууллага, аж ахуйн нэгжийн дайчилгааны даалгаврыг шинэчлэн боловсруулж, бэлэн байдлыг хангана.

 3.5.1.3. Ерөнхий боловсролын сургуулийн сурагчдад цэрэг-эх оронч, нутаг орноороо бахархах хүмүүжил олгох сургалт зохион байгуулна.

**Зорилт 2. Орон нутгийн гамшгаас хамгаалах чадавхийг нэмэгдүүлнэ.**

Хэрэгжүүлэх арга хэмжээ:

 3.5.2.1. Сумын эрэн хайх аврах бүлэгт шаардлагатай гал унтраах авто машин, туулах чадвар бүхий авто машинуудыг шинэчлэх, усчин аврагчийн тусгай хэрэгсэл, компьютер техник хэрэгслээр хангах, албан хаагчдын нийгмийн баталгааг хангаж ажиллана.

 3.5.2.2. Суманд гал түймэр унтраах аврах 3 дугаар зэргийн анги байгуулж, барилгыг ашиглалтад оруулна.

 3.5.2.3.Суманд гамшгаас хамгаалах иж бүрэн сургалт, гал түймэртэй тэмцэх сайн дурын бүлгийг чадавхжуулж, зарим тоног төхөөрөмжөөр хангана.

 3.5.2.4. Суманд гамшгийн эрсдэлийг бууруулах үнэлгээг аюулын төрөл бүрээр эрх бүхий байгууллагаар хийлгэнэ.

# ДӨРӨВ. НОГООН ХӨГЖИЛ, АЯЛАЛ ЖУУЛЧЛАЛ

**Салбарын зорилго.** Хүрээлэн буй орчны бохирдол, доройтлыг бууруулах, байгалийн баялгийг зүй зохистой ашиглах, нөхөн сэргээх, байгальд ээлтэй дэвшилтэт ногоон технологи нэвтрүүлж, уур амьсгалын өөрчлөлтөд дасан зохицох бодлогыг хэрэгжүүлэн, хүн амын эрүүл, аюулгүй орчинд амьдрах нөхцөлийг бүрдүүлнэ.

 **4.1.Ногоон хөгжил**

**Зорилт 1. Усны нөөцийг хамгаалах, зүй зохистой ашиглах, нөхөн сэргээх замаар экосистемийн тэнцвэрт байдлыг хадгална.**

Хэрэгжүүлэх арга хэмжээ:

 4.1.1.1. Усны нөөцийг нэмэгдүүлэх, нөхөн сэргээх зорилгоор 40 булаг шандны эхийг хамгаалж, хөв цөөрөм байгуулна.

 4.1.1.2. Сумын төвийн газрын доорх цэвэр усны эрэл хайгуулын ажлыг хийлгэж, нөөцийн хэмжээг тогтоолгон хамгаалалтын хашааг барина.

4.1.1.3. Цэвэр усны нэгдсэн системийг бий болгож, аж ахуйн нэгж, айл өрхийн холбогдох нөхцлийг бүрдүүлж, гэр хорооллуудад 4-өөс доошгүй ус түгээх байр шинээр барьж үүний хоёрыг цахим түгээлттэй болгоно.

 4.1.1.4. Рашаан , усны зүй зохистой ашиглалт, хамгаалалтын бүс зэрэгт хяналт тавьж ажиллана.

4.1.1.5. ”Орхон-Онги” эко төслийг орон нутагт хамтран хэрэгжүүлнэ.

**Зорилт 2. Байгаль орчныг хамгаалах, орчны бохирдлыг бууруулах, доройтсон газрыг нөхөн сэргээх чиглэлээр, шинжлэх ухааны үндэслэлтэй бодлого хэрэгжүүлж, байгалийн нөөцийг зохистой ашиглах нөхцөлийг бүрдүүлнэ.**

 Хэрэгжүүлэх арга хэмжээ:

 4.1.2.1. Сумын төвийн айл өрхүүдийг сайжруулсан түлшээр хангаж, аж ахуй нэгжүүдийн халаалтын системийг нэгтгэх замаар агаарын бохирдлыг 50 хувь бууруулна.

 4.1.2.2. Хог хаягдлын менежментийг сайжруулах, айл өрх, аж ахуй нэгж, байгууллагын үүрэг хариуцлагыг нэмэгдүүлэх замаар хог хаягдлыг бууруулж, эх үүсвэр дээр нь ангилан ялгах стандартын хогийн савтай болно.

 4.1.2.3. Сумын хог хаягдлын нэгдсэн цэгийг дарж тэгшлэн, шинээр хог хаягдлын цэг болон хог хаягдал дахин боловсруулах цех байгуулна.

 4.1.2.4. ус зөөврийн болон хог хаягдал тээвэрлэх зориулалтын авто машины тоог нэмэгдүүлнэ.

 4.1.2.5. Гэр хороолол, усан сан бүхий газрын хамгаалалтын бүс болон аялал жуучлалын үйл ажиллагаа эрхэлж байгаа иргэн, аж ахуй нэгжүүдэд дэвшилтэд технологи бүхий бохир усны цооног “Эко жорлон” арга хэмжээг хэрэгжүүлж хөрсний бохирдлыг бууруулна.

 4.1.2.6. Нэн ховор, ховор амьтан, ургамлын тархац нөөцийн судалгааг өргөжүүлж, хамгаалалтын менежментийг сайжруулна.

 4.1.2.7. Төрийн үйлчилгээний чанар бүтээмжийг нэмэгдүүлэх, байгаль орчны хууль тогтоомж, ногоон хөгжил, тогтвортой хөгжлийн боловсролыг олон нийтэд сурталчлан таниулж, стандарт, хэм хэмжээг мөрдүүлэн, байгаль хамгаалалд иргэдийн оролцоог нэмэгдүүлнэ.

 4.1.2.8. Байгаль орчны салбарын хүний нөөцийг чадавхжуулах урт богино хугацааны сургалтын хөтөлбөрт хамруулан, ажиллах нөхцөл, материаллаг баазаар хангана.

 4.1.2.9. Сумын дүрмийг баримтлах

**Зорилт 3. Ойн экосистемийн тэнцвэрт байдлыг хадгалах, хомсдол, доройтлыг зогсоох, нөхөн сэргээх, ойжуулах замаар ойгоор бүрхэгдсэн талбайг нэмэгдүүлэх, зүй зохистой, тогтвортой ашиглахад чиглэсэн менежментийг бүрдүүлнэ.**

Хэрэгжүүлэх арга хэмжээ:

 4.1.3.1. Ойжуулалт, мод үржүүлгийн мэргэжлийн байгууллагыг бодлогоор дэмжиж ойжуулалт, төв суурингийн ногоон байгууламжид шаардлагатай тарьц, суулгацаар сумын хэрэгцээг бүрэн хангаж, сумын төвийн ногоон байгууламжийг одоогийн түвшнээс 2 дахин нэмэгдүүлж, арчлалт хамгаалалтыг сайжруулна.

 4.1.3.2. Ойн тэлэн ургалтыг дэмжих, нөхөн сэргээх, ой хамгааллын арга хэмжээнд олон нийтийн болон иргэдийн оролцоог авах замаар ойн хомсдолоос сэргийлэн, ойгоор бүрхэгдсэн талбайн одоогийн байгаа түвшнийг тогтвортой хадгалах нөхцөл бүрдүүлнэ.

4.1.3.3. Сумын түүхт 90 жилийн ойг угтан аж ахуй нэгж, айл өрхүүд эзэмшил, өмчлөлийн газрынхаа 20 доошгүй хувьд мод, бут, ногоон байгууламжтай болно.

4.1.3.4. Сумын цэцэрлэгт хүрээлэнгийн зураг, төсвийг мэргэжлийн байгууллагаар хийлгэж иж бүрэн тохижуулж ногоон байгууламжийг нэмэгдүүлнэ.

4.1.3.5. Дулаан хайрхан уулыг сахин хамгаалах байгаль хамгаалагчийг тогтмол ажиллуулна.

 **4.2. Аялал жуулчлал**

**Зорилт 1. Байгаль, түүх, соёлын өвд түшиглэсэн тогтвортой аялал жуулчлалыг хөгжүүлж, эдийн засгийн үр өгөөжийг нэмэгдүүлнэ.**

Хэрэгжүүлэх арга хэмжээ:

 4.2.1.1. Жил бүр уламжлал болон зохион байгуулагддаг “Эсгийний баяр”-ыг өргөжүүлэн Орхоны хөндийн аялал жуулчлалыг хөгжүүлнэ.

 4.2.1.2. Нутгийн иргэдэд түшиглэсэн тогтвортой аялал жуулчлалыг хөгжүүлж, аялал жуулчлалын бүтээгдэхүүн, үйлчилгээний, чанар, стандартыг сайжруулан жуулчдын тоог нэмэгдүүлнэ.

 4.2.1.3. Монголын нүүдлийн соёлын онцлогт тохирсон брэнд бүтээгдэхүүнүүдийг үйлдвэрлэж, аялал жуулчлалын эргэлтэд оруулан, эдийн засгийн үр өгөөжийг нэмэгдүүлнэ.

 4.2.1.4. Аялал жуулчлалын гол чиглэл дагуу дэд бүтцийг хөгжүүлж, отоглох цэг, авто зам дагуу үйлчилгээний цогцолборыг байгуулна.

 4.2.1.5. Халуун рашаан, шавар эмчилгээг түшиглэсэн аялал жуулчлалыг хөгжүүлнэ.

 4.2.1.6. Сумын байгалийн үзэсгэлэнт газруудад аялал жуучлал хөгжүүлэх, ажлын байр нэмэгдүүлэх аж ахуй нэгж иргэдийн санал санаачлагыг дэмжин ажиллана.

**ТАВ.“КОВИД-19” ХАЛДВАРТ ЦАР ТАХЛААС ҮҮДЭЛТЭЙ ЭДИЙН ЗАСАГ,**

# НИЙГМИЙН ХҮНДРЭЛИЙГ ДАВАН ТУУЛАХ БОДЛОГО

**Зорилт 1. “Ковид-19” халдварт цар тахлаас үүдэлтэй эдийн засаг, нийгмийн хүндрэлийг даван туулах бодлогын арга хэмжээг хэрэгжүүлнэ.**

 Хэрэгжүүлэх арга хэмжээ:

 5.1.1. Халдварт цар тахлын үед нийгмийн хамгааллын арга хэмжээг шуурхай авч хэрэгжүүлнэ.

 5.1.2. Нийгмийн халамжийн үйлчилгээг зорилтот бүлэгт түргэн шуурхай, чирэгдэлгүй хүргэх нөхцөлийг бүрдүүлж ажиллана.

 5.1.3. Цар тахлын үед түлээ, нүүрс, хүнсний хомсдолд орж болзошгүй иргэдэд төрийн болон төрийн бус байгууллага, аж ахуйн нэгжүүдтэй хамтарч, дэмжлэг туслалцаа үзүүлнэ.

 5.1.4. Түлээ, нүүрс, хүнс, шатахуун зэрэг өргөн хэрэглээний барааны үйлдвэрлэл, савлалт, хүргэлт, тараалт, борлуулалтыг хэвийн явуулах нөхцлийг бүрдүүлж, үнийн өсөлт үүсэхээс сэргийлж ажиллана.

 5.1.5. Аж ахуйн нэгж, хувиараа хөдөлмөр эрхлэгчдэд хөдөлмөрийн аюулгүй байдал, ариун цэвэр, халдваргүйн горимыг хангахад шаардлагатай мэдээлэл, сурталчилгаа хийх, сургалт зохион байгуулах замаар ажлын байраа хадгалах, орлоготой байх нөхцөлийг бүрдүүлнэ.

5.1.6. Цар тахлаас үүдсэн эдийн засаг, нийгмийн хүндрэлийг даван туулахад чиглэсэн дэмжлэг, туслалцааг нэмэгдүүлэх чиглэлээр түнш улс орны муж, хотууд болон олон улсын байгууллага, иргэдтэй идэвхтэй хамтран ажиллана.

 5.1.7. Отор нүүдэл хийж байгаа малчдад эрүүл мэнд, нийгмийн үйлчилгээг хүргэх, мал сүргээ онд оруулах талаар отор хүлээн авагч аймаг, сумдтай хамтран ажиллах замаар орон нутгийн эдийн засгийн өсөлтийг хадгална.

**5.2.“Ковид-19” халдварт цар тахлын эрсдэлээс урьдчилан сэргийлж, бэлэн байдлыг хангахтай холбоотой төсвийн санхүүжилтийг нэмэгдүүлнэ.**

Хэрэгжүүлэх арга хэмжээ:

 5.2.1. Цар тахлын эрсдэлээс урьдчилан сэргийлэх, шаардлагатай тохиолдолд зарцуулах зорилгоор сумын Засаг даргын нөөц сангийн гамшгаас хамгаалах хөрөнгийн хэмжээг нэмэгдүүлнэ.

 5.2.2. Төр болон хувийн хэвшлийн байгууллагууд цар тахлаас урьдчилан сэргийлэх, хариу арга хэмжээ авахад зориулсан санхүүжилтийг боломжит хэмжээгээр нэмэгдүүлнэ.

 5.2.3. Сургууль, цэцэрлэгийн хүүхдүүдийг улирлын томуугийн вакцинд хамруулна.

 5.2.4. Халдварт өвчний голомтод ажилласан албан хаагчдад урамшуулал, дэмжлэг олгоно.

5.2.5. Коронавируст халдварын батлагдсан тохиолдолд хэрэглэгдэх вирусийн эсрэг эм, сонгомол антибиотик, үрэвслийн эсрэг эм, тариа, оношилуур, хамгаалах хэрэгслийн нөөцийг бүрдүүлнэ.

 5.**3. Шинэ болон сэргэн тархаж байгаа халдвараас сэргийлэх, эрүүл мэндийн тусламж, үйлчилгээний хариу арга хэмжээний бэлэн байдлыг хангана.**

Хэрэгжүүлэх арга хэмжээ:

 5.3.1. Эрүүл мэндийн төвд халдварт өвчний тандалт, сэргийлэлтийн шуурхай удирдлагын нэгжийг байгуулна.

 5.3.2. Нийгмийн эрүүл мэндийн ноцтой байдлын үеийн нөөцийн агуулахыг бий болгож, хариу арга хэмжээний нөөцийн бэлэн байдлыг бүрдүүлнэ.

 5.3.3. Эрүүл мэндийн төвийн халдвартын тасгийг өргөжүүлж, байрны асуудлыг шийдвэрлэнэ. Лабораторийн тоног төхөөрөмжийг шинэчлэн нэмэгдүүлж Биохимийн бүрэн автоматжуулсан анализатортой болгох.

 5.3.4. Цар тахлын үед ажиллах тусгаарлах болон тусгаарлан ажиглах байрыг томилгоожуулж, бэлэн байдлыг хангана.

 5.3.5. Халдварт хог хаягдлыг байгаль орчинд халгүй аргаар устгах орчин үеийн дэвшилтэт технологит суурилсан шатаах зуухыг бэлэн болгоно.

 5.3.6. Цар тахлын үед ажиллах мэргэжлийн байгууллага болон дэмжлэг үзүүлэх тусгайлсан чиг үүрэг бүхий байгууллагуудын харилцан ажиллах төлөвлөгөөг боловсруулж, зарим дадлага, сургуулилтыг зохион байгуулна.

5.3.7. Эрүүл мэндийн байгууллагад цаасгүй буюу цахим технологийг үе шаттайгаар нэвтрүүлнэ.

 5.3.8. Шинэ болон сэргэн тархаж байгаа халдвар болон эрүүл мэндийн сургалт сурталчилгааг иргэдэд цахим хэлбэрээр хүргэх ажлыг зохион байгуулна.

**5.4. Цар тахлын үед боловсролын үйлчилгээг тасралтгүй тэгш, хүртээмжтэй явуулах нөхцөлийг бүрдүүлж, ажиллана.**

Хэрэгжүүлэх арга хэмжээ:

 5.4.1. Хорио цээрийн дэглэмийн үед хэмнэгдсэн зардлыг тооцож, нэн шаардлагатай арга хэмжээнд аймгийн Онцгой комиссын шийдвэрийг үндэслэж, зарцуулна.

 5.4.2. Сурагчдад цахимаар явуулах хичээлийн цагийг зохистой хэмжээнд хүргэхийн зэрэгцээ, сургалтын хөтөлбөрийн хоцрогдол гаргахгүй байх арга хэмжээг авч хэрэгжүүлнэ.

 5.4.3. Цар тахлын үед сургалтын байгууллагын орчинд халдваргүйтгэл хийх, хамгааллын хувцас хэрэгслээр хангаж, урьдчилан сэргийлэх арга хэмжээг авч хэрэгжүүлнэ.

 5.4.4. Сургууль, цэцэрлэг бүр цахим, теле хичээл бэлтгэн, технологийн сан бүрдүүлж, гэнэтийн болон давагдашгүй хүчин зүйлийн үед хичээл сургалтыг тасралтгүй үргэлжлүүлж, танхимын болон танхимын бус хосолсон хэлбэрээр хүүхдийн сурах үйл, оролцоог дэмжин, тэгш хүртээмжтэй, чанартай зохион байгуулна.

-оОо-